**BOLILE PARAZITARE LA COPII**

Bolile parazitare **sunt** boli determinate de diferiţi paraziţi și ocupă un loc important în patologia întâlnită la copiii preşcolari şi şcolari, explicându-se astfel atenţia deosebită acordată măsurilor de prevenire şi combatere a acestora. Bolile parazitare apar si la adulti, dar sunt mai frecvent intalnite la copii care urmare a petrecerii timpului mai mult in colectivitati. Cele mai frecvente boli parazitare întâlnite la copii sunt: giardioza, ascaridioza, oxiuroza. La acestea, se mai adauga: toxoplasmoza, trichocefaloza, toxocaroza, himenolepidoza, hidadidoza, teniaza s.a..

**Cauzele** sunt legate mai ales de nerespectarea regulilor de igiena personala si colectiva (incriminate este calea fecal-orala sau digestiva) si o alimentatie defectuoasa, dezechilibrata, carentata in principii nutritive si bogata in special in zaharuri, dulciuri rafinate.

**Manifestările clinice** din parazitoze sunt variabile, unele dintre ele trec neobservate, iar în alte cazuri simptomatologia poate fi destul de intensă. Manifestarile in cazul parazitozelor sunt la mai multe nivele:

* **TULBURĂRI DIGESTIVE**: dureri abdominale, inapetenţa (lipsa apetitului), greţuri, vărsături, balonări, intoleranţa faţă de unele alimente, tulburări de tranzit intestinal (diaree sau mai rar constipaţie)
* **TULBURĂRI TOXICO-ALERGICE:** bronşite, agravarea crizelor de astm bronşic, urticarie, prurit anal şi nazal
* **MANIFESTĂRI NEUROPSIHICE:** iritabilitate, cefalee, ameţeli, scăderea performanţelor şcolare şi a atenţiei
* **MANIFESTĂRI HEMATOLOGICE**: eozinofilie (creşterea eozinofilelor în sângele periferic în perioada de migrare a parazitului, în special în ascaridioză)
* **ALTERAREA STĂRII GENERALE**: astenie, scădere ponderală.

**Diagnosticul** parazitozelor se realizează de obicei prin examenul coproparazitologic, atunci când paraziţii adulţi, fragmente ale acestora (proglote), ouăle sau chisturile lor sunt eliminate spontan în scaun. Pentru excluderea unei parazitoze se cer **minimum 3 examinări negative consecutive ale scaunului, la interval de 7-10 zile între determinări.**

Având în vedere influenţa cu totul nefavorabilă pe care o exercită bolile parazitare asupra dezvoltării fizice şi intelectuale a copiilor, o importanţă deosebită o au **măsurile de prevenire** în unităţile de invatamant si in centrele frecventate de copii si cele individuale:

* Folosirea de oliţe individuale şi dezinfecţia regulată a acestora şi a toaletelor
* Măsuri generale de igienă: curăţenie, ventilaţia încăperilor, îndepărtarea zilnică a prafului de pe pardoseli şi mobilier
* Dezinsecţie eficientă (diferite insecte au rol în vehicularea formelor infecţioase ale unor paraziţi)
* Transportul, păstrarea şi preparea alimentelor de către personal controlat medical periodic şi în condiţii de strictă igienă
* Spălarea fructelor şi zarzavaturilor (pe care se pot depune paraziţi, chisturi, ouă)
* Lenjeria de pat şi de corp a copiilor va fi spălată prin fierbere şi călcată
* Deoarece parazitozele digestive sunt considerate ca fiind boli ale “mâinilor murdare”, trebuie depuse toate eforturile pentru însuşirea de către copii a unor deprinderi corecte de igienă: spălatul pe mâini înainte de masă, tăierea regulată a unghiilor, etc. si pentru punerea lor in practica.
* În combaterea parazitozelor din mediul rural, importante sunt igienizarea şi amplasarea corectă a toaletelor.
* Diagnosticarea celor care au paraziţi şi tratarea corectă a tuturor persoanelor infectate din jurul persoanei depistate.

Se impun, de asemenea:

* Respectarea normelor de igiena personala si colectiva – copii, parinti, cadre didactice – spalarea pe maini cu apa si sapun, folosirea doar a obiectelor individuale, spalarea minutioasa a fructelor si legumelor
* Un stil de viata sanatos cu o alimentativ sanatoasa bazata in factori nutritivi corespunzatori varstei si activitatilor desfasurate si fara zaharuri rafinate sau reduse la minimum.

**Tratamentul** bolilor parazitare revine exclusiv medicului, deoarece majoritatea medicamentelor au un grad de hepatotoxicitate, iar folosirea lor fără avizul medicului este total contraindicată.